dibalangake?”“Estunipun kula bingung, gusti”.“Bingung kepiye ?”“Nalika kula bawa raos kalian para cantrik ing Kendhalisada; dumadakan lumantar aji pameling wonten dawuh saking Sinuwun Ndarawati menawi kula kedah sowan dateng Ndarawati, nanging dumugi ngriki Sinuwun Ndarawati malah rinubung para putra menika wonten menapa gusti?”“Gustimu lagi nandhang raga Anoman …temene ingsun uga nggumun, ingatase wong lara kok ya bisa-bisane mateg aji pameling hara? Nanging ora susah digagas sing wigati sira wis ana kene, mbok menawa pancen bakal ana pariga… ! “Kagyat sang Balarama krasa ana hawa panas kang kagila-gila nrajang patunggon.“Anoman! kowe metua njaba. Nyatakna apa kang gawe panasing swasana iki!”“Sendika dawuh kanjeng dewaji”Durung sapanginang Anoman metu njaba, prapta Patih Udawa gita-gita.“Kakang Udawa kang prapta!”“Nun inggih sinuwun, sembah kula katur”“Praptane kakang Udawa kaya wong adus riwe ana apa kakang?”“Katiwasan gusti, negari Ndarawati kinepung mungsuh”“Kinepung mungsuh piye?”“Ing alun-alun sisih kilen wonten buta tiban apengawak dahana ngamuk punggung ngrisak lan ngobong menapa kemawon. Dene ing alun-alun sisih wetan barisan saking negari Ngestina ngrangsang badhe